
Parlamentul  României

Camera  Deputaţilor
Comisia pentru sănătate  şi familie
                   Nr. 28/59/ 24 martie 2011                                     

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul de înlocuire asupra proiectului de Lege privind respingerea Ordonanţei de urgenţă a Guvernului nr.20/2007 pentru modificarea şi completarea Legii nr. 95/2006 privind reforma în domeniul sănătăţii (PLx 427/2007), adoptat de Senat în şedinţa din 30 mai 2007 şi  trimis comisiei  pentru examinare, în fond,  în procedură de urgenţă, cu adresa  nr.PLx 427 din 4 iunie 2007, Camera Deputaţilor fiind Cameră decizională. 
În şedinţa din 3 februarie 2009 Plenul Camerei Deputaţilor a hotărât retrimiterea proiectului de lege la comisie pentru întocmirea unui nou raport care înlocuieşte raportul nr.28/449/ 5 noiembrie 2008.
În raport de obiectul şi conţinutul său, proiectul de lege privind Ordonanţa de urgenţă a Guvernului nr. 20/2007 face parte din categoria legilor organice în conformitate cu prevederile art.73 alin.(3) din Constituţia României, republicată.

              PREŞEDINTE,                                                        SECRETAR,
          RODICA NASSAR                                                     ION BURNEI

Parlamentul  României

Camera  Deputaţilor
Comisia pentru sănătate  şi familie
                                                                                      Nr. 28/ 59/24  martie 2011                                                                                                   

RAPORT   DE   ÎNLOCUIRE 

asupra proiectului de Lege privind respingerea Ordonanţei de urgenţă a Guvernului nr.20/2007 pentru 
modificarea şi completarea Legii nr. 95/2006 privind reforma în domeniul sănătăţii (PLx 427/2007)
1. 1. Cu adresa nr.PLx 427 din 4 iunie 2007, Comisia pentru sănătate şi familie a fost sesizată cu dezbaterea, în fond, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.20/2007 pentru modificarea şi completarea Legii nr. 95/2006 privind reforma în domeniul sănătăţii (PLx 427/2007)
În şedinţa din 3 februarie 2009 Plenul Camerei Deputaţilor a hotărât retrimiterea proiectului de lege la comisie pentru întocmirea unui nou raport care înlocuieşte raportul nr.28/449/ 5 noiembrie 2008.
La întocmirea raportului, comisia a avut în vedere avizul Consiliului Legislativ nr. 359/19.03.2007, avizul Comisiei juridice, de disciplină şi imunităţi nr.PLx 427/13.06.2007, precum şi punctele de vedere ale Ministerului Sănătăţii  nr. 38867 din 25.06.2007 şi nr.17573/15.03.2011.
Proiectul de lege privind Ordonanţa de urgenţă a Guvernului nr. 20/2007 pentru modificarea şi completarea  Legii nr. 95/2006 privind reforma în domeniul sănătăţii are ca obiect de reglementare implementarea  adecvată a programelor naţionale de sănătate în anul 2007, iar pe termen lung îmbunătăţirea stării de sănătate a populaţiei, concomitent cu o creştere a nivelului de trai. Modificările realizate prin Ordonanţa de urgenţă a Guvernului nr. 20/2007 pentru modificarea şi completarea  Legii nr. 95/2006 privind reforma în domeniul sănătăţii conduc, în mod direct, la o flexibilizare a transferului fondurilor necesare susţinerii cheltuielilor financiare între Ministerul Sănătăţii Publice şi Casa Naţională de Asigurări de Sănătate, nemaifiind necesare organizarea unor rectificări bugetare pentru realizarea acestui obiectiv.
Având în vedere cele prezentate mai sus, Comisia pentru sănătate şi familie propune  Plenului Camerei Deputaţilor aprobarea  Ordonanţei de urgenţă a Guvernului nr. 20/2007 pentru modificarea şi completarea Legii nr. 95/2006 privind reforma în domeniul sănătăţii, în forma prezentată de Guvern. 

2. Proiectul de lege privind Ordonanţa de urgenţă a Guvernului nr. 20/2007 face parte din categoria legilor organice în conformitate cu prevederile art.73 alin.(3)  din Constituţia României, republicată
3. La lucrările Comisiei pentru sănătate şi familie  din ziua de 22 martie 2011  au participat  15 deputaţi din cei 16 membrii  ai comisiei.  La dezbateri a participat, în conformitate cu prevederile art.55 din Regulamentul Camerei Deputaţilor, domnul Cristian Anton Irimie, secretar de stat în cadrul Ministerului Sănătăţii.
Raportul înlocuitor al comisiei  a fost adoptat cu 11 voturi pentru şi 1 abţinere.

 4.Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune aprobarea Ordonanţei de urgenţă a Guvernului nr.20/2007 pentru modificarea şi completarea Legii nr. 95/2006 privind reforma în domeniul sănătăţii (PLx 427/2007), cu următoarele amendamente:
	Nr.

crt.
	Text ordonanţă
	Text Senat
	Text propus de Comisie
	Motivaţie

	0.
	1.
	2.
	3.
	4.

	1.
	
	Titlul legii

Lege privind respingerea Ordonanţei de urgenţă a Guvernului nr. 20/2007 pentru modificarea şi completarea Legii nr. 95/2006 privind reforma în domeniul sănătăţii

	Titlul legii

Lege privind aprobarea Ordonanţei de urgenţă a Guvernului nr. 20/2007 pentru modificarea şi completarea Legii nr. 95/2006 privind reforma în domeniul sănătăţii
	

	2.
	
	Articol unic

Articol unic. – Se respinge Ordonanţa de urgenţă a Guvernului nr. 20 din 21 martie 2007 pentru modificarea şi completarea Legii nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 212 din 28 martie 2007.


	Articol unic – Se aprobă Ordonanţa de urgenţă a Guvernului nr. 20 din 21 martie 2007 pentru modificarea şi completarea Legii nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 212 din 28 martie 2007

	

	3.
	Titlul ordonanţei

“Ordonanţă de urgenţă pentru modificarea şi completarea Legii nr. 95/2006 privind reforma în domeniul sănătăţii”


	________
	Nemodificat
	

	4.
	Articol unic. – Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică şi se completează după cum urmează:

	_______
	Nemodificat

	

	5.
	Art. 48. –(1) Programele naţionale de sănătate sunt elaborate şi derulate în mod distinct sau în comun de Ministerul Sănătăţii Publice şi CNAS, după caz, şi se finanţează de la bugetul de stat şi din venituri proprii ale Ministerului Sănătăţii Publice, fie din bugetul Fondului naţional unic de asigurări sociale de sănătate şi din transferuri de la bugetul de stat şi din venituri proprii prin bugetul Ministerului Sănătăţii Publice către bugetul Fondului unic naţional unic de asigurări sociale de sănătate. Programele naţionale de sănătate se aprobă prin hotărâre a Guvernului, la programele preluate, respectiv transferate, de la Ministerul Sănătăţii Publice la CNAS. “


	_______
	Nemodificat

	

	6.
	2. După alineatul (1) al articolului 48 se introduc două noi alineate, alineatele (11) şi (12), cu următorul cuprins:

“(11) Se autorizează Ministerul Finaţelor Publice să introducă, la propunerea ordonatorilor de credite, modificările corespunzătoare în structura bugetului de stat, a bugetului Ministerului Sănătăţii Publice şi a bugetului activităţilor finanţate integral din venituri proprii anexat la acesta şi în volumul şi structura bugetului Fondului naţional unic de asigurări sociale de sănătate, aprobate pe anul 2007, fără afectarea deficitului bugetului general consolidat pe anul 2007.

(12) Se autorizează ordonatorii principali de credite să introducă modificările corespunzătoare în anexele la bugetul Ministerului Sănătăţii Publice şi la bugetul Fondului naţional unic de asigurări sociale de sănătate aprobate pe anul 2007.”

	______
	Nemodificat
	

	7.
	3. Alineatul (2) al articolului 48 va avea următorul cuprins:

“(2) Hotărârea Guvernului privind aprobarea programelor naţionale de sănătate cuprinde obiectivele anuale, structura acestora, necesarul de resurse, precum şi orice alte condiţii şi termene necesare derulării programelor. ”


	______
	Nemodificat

	

	8.
	4. După alineatul (3) al articolului 48 se introduce un nou alineat, alineatul (4) cu următorul cuprins:

“(4) Ministerul Sănătăţii Publice poate reţine la dispoziţia sa, din venituri proprii, o cotă de rezervă calculată din totalul fondurilor aprobate pentru programele naţionale de sănătate, ale cărei nivel şi mod de utilizare se stabilesc prin hotărârea Guvernului prevăzută la alin. (2).”

	_____
	Nemodificat
	

	9 
	5. Litera d) a articolului 50 va avea următorul cuprins:

“d) aprobă programele naţionale de sănătate şi subprogramele de sănătate pentru care se organizează licitaţii la nivel naţional şi răspunde de organizarea acestora.”

	______
	Nemodificat
	

	12.
	6. După alineatul (5) al articolului 233 se introduce un nou alineat, alineatul (6), cu următorul cuprins:

“(6) Medicamentele eliberate prin farmaciile cu circuit deschis pentru tratamentul bolnavilor incluşi în unele subprograme de sănătate din cadrul Programului naţional cu scop curativ, nominalizate prin hotărâre a Guvernului, se suportă la nivelul preţului de decontare.” 
	______
	Nemodificat
	


                  PREŞEDINTE,                                                                                       SECRETAR,
               RODICA NASSAR                                                                                  ION BURNEI

Întocmit,

Florin Danciu – consilier parlamentar

Cristina Bologan – consultant parlamentar

